Metroya Tehranê (bi farisî: مترو تهران), yek ji torên veguhastina hesinî ye ku li paytexta Îranê, li Tehranê xizmeta veguhastina bajarî dike. Metroya Tehranê ji aliyê dirêjî û hejmara rawestgehan ve tora metroyê ya herî mezinê li Rojhilata Navîn e. Di heman demê de metro yek ji torên metroyê yên herî qelebalixê li Rojhilata Navîn e. Sîstem 274,1 kîlomêtre dirêj e û xwedî pênc xet û 155 rawestgehan e.

Dîrok

Planên destpêkê ji bo pergala metroyê di dawiya salên 1960an de hatin destpêkirin lê ji ber pirsgirêkên civakî-siyasî yên wekî Şoreşa Îranê û şerê Îran û Iraqê heya sala 1982an nekarîn ku planê bînin cih. Di sala 1970an de Rêxistina Plan û Budçeyê û Şaredariya Tehranê ji bo avakirina metroyekê li Tehranê îhaleyek navneteweyî ragihandin. Şîrketa fransî SOFRETU ya girêdayî saziya veguhestinê ya Parîsê RATP ya dewletî îhaleyê bi dest xist û di heman salê de dest bi xebatên pêşîn ên li ser projeyê kiriye.

Çavkanî

Tehran
Îran
Tehran